**Kerecsendi Német Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: kerecsendisvabok@gmail.com**

***J e g y z ő k ö n y v***

***a Kerecsendi Német Nemzetiségi Önkormányzat***

***2023. augusztus 24-ei testületi üléséről***

**Az ülésen elfogadott döntések:**

|  |  |
| --- | --- |
| 7/2023 (VIII.25.) KNÖ határozat | Számlavezető bank váltása |

*A jegyzőkönyv 10-12. közötti számozott oldalt tartalmaz.*

**J E G Y Z Ő K Ö N Y V**

**Készült:** 2023. augusztus 24-én Német Nemzetiségi Önkormányzat képviselő-testületi ülésén (Kerecsend, Fő u. 55.)

**Jelen vannak:**

Schönberger Csaba Jakob elnök

Kovácsné Szucsik Katalin elnök-helyettes

Szucsik Péter képviselő

dr. Szász Kata jegyző

**Az ülés napirendjei:**

1. Tájékoztató a legutóbbi testületi ülés óta tett intézkedésekről

előadó: Schönberger Csaba Jakob elnök

1. Számlavezető Bank váltása

előadó: dr. Szász Kata jegyző

1. Egyebek

**Schönberger Csaba Jakob elnök:**

Tisztelettel köszöntöm a kedves megjelent képviselő-társaimat, külön üdvözlöm a jegyzőt. Megállapítom, hogy határozatképesek vagyunk. A mai ülés jegyzőkönyvének hitelesítésével Kovácsné Szucsik Katalin elnök-helyettest javaslom megbízni. Javaslom továbbá, hogy a meghívó szerinti napirendi pontokat tárgyaljuk meg.

*Az NNÖ a javaslatot elfogadta, a jegyzőkönyv hitelesítésével Kovácsné Szucsik Katalin elnök-helyettest bízta meg.*

1. **napirendi pont**

**Schönberger Csaba Jakob elnök:**

A legutóbbi június 2-ai testületi ülés óta eltelt időszak eseményeiről a következő tájékoztatást adom:

Június 10.-án az Ikladi Sördélutánon vettem részt 2 fővel, majd június 25-én az Aldebrői Derelyefesztiválon képviseltettünk magunkat, itt főzőcsapatot is indítottunk. A következő hónapban július 1-én Szendehelyen a település alapításának évfordulóját ünnepeltük, majd július 8-9-én német zarándoklaton vettünk részt, mely számszerileg a 62.-ik alkalommal került megrendezésre és itt is 2 fővel képviseltük magunkat. Ezt követően az Aldebrői Gitárnapok kerültek megrendezésre, itt mivel több napos rendezvényről volt szó így eltérő napokon képviseltük magunkat. Én személy szerint a szombati napon voltam kint. Augusztus 2-án Detrik Antalné 100.-ik születésnapját ünnepeltük itt Kerecsenden, majd 12-én a közösségépítő éves kirándulásunkat szerveztük meg, idén Szentendrén kirándultunk. Végezetül pedig augusztus 13.-án Budapesten német kórustalálkozón vettünk részt ahol gyógynövényszentelés is történt.

Kérem fogadjátok el az elnöki beszámolómat!

*A Képviselő testület az elnöki tájékoztatáshoz kérdést nem tettek fel, a tájékoztatást tudomásul vették.*

1. **napirendi pont**

**Schönberger Csaba Jakob elnök:**

Átadnám a szót dr. Szász Kata jegyzőnek.

**dr. Szász Kata jegyző:**

Már a testületi üléseken is volt szó róla, hogy az önkormányzat szeretné megváltoztatni a számlavezető bankját. Az OTP kerülne leváltásra és helyette a Magyar Bankholding lenne az új számlavezető. Javasolnánk, hogy a nemzetiségi önkormányzatok is váltsanak bankot, mivel így a hivatalnak is egyszerűbb és a számlavezetési díjak így csökkennének a nemzetiségi önkormányzat részére is. A kiküldött anyagban szerepel egy magyarázat is erről. Itt egy határozatra lenne szükség, hogy a nemzetiségi önkormányzat elfogadja a javaslatot a bankváltásról. A váltás novembertől lépne életbe.

**Schönberger Csaba Jakob elnök:**

Elfogadom a javaslatot, hogy váltsunk mi is bankot. Valakinek kérdés, észrevétel van-e?

Amennyiben nincs, akkor kérem szavazzunk!

*A Képviselő testületnek az elnök előterjesztésével kapcsolatban kérdése, észrevétele nem volt, egyhangú szavazással (három igen szavazattal) az alábbi határozatot fogadták el:*

**7/2023. (VIII.24.) határozata**

A Kerecsendi Német Nemzetiségi Önkormányzatának Képviselő-testülete megtárgyalta és elfogadta, hogy a számlavezető bank november 1.-től az OTP Bank Nyrt.-t váltva a Magyar Bankholding Zrt.-re módosul.

Határidő: 2023. november 30.

Felelős: dr. Szász Kata jegyző

1. **napirendi pont**

**Schönberger Csaba Jakob elnök:**

Szeptember 9.-én lesz majd a Hárs fesztivál, amin részt kívánunk venni és akkor utána majd a rezsó, illetve főző kondér kérdésére visszatérünk.

Egyebekben van-e valakinek kérése, kérdése?

*Mivel több észrevétel, hozzászólás nem érkezett, Schönberger Csaba Jakob elnök bezárta az ülést.*

Kerecsend, 2023.08.25 kmf.

Schönberger Csaba Jakob Kovácsné Szucsik Katalin

elnök elnök-helyettes